কাপামোদজু নাগাল্যান্ডের ফেক জেলায় অবস্থিত
**ফেক** ভারতের নাগাল্যান্ড রাজ্যের একটি জেলা। এই জেলাটি ১৯৭৩ সালে গঠন করা হয়েছিল। জেলাটির সদর শহর ফেক শহর। এই জেলার সংখ্যাগরিষ্ঠ লোক খ্রীষ্টান ধর্মাবলম্বী ও কৃষি তাঁদের মূল পেশা।

ভৌগোলিক অবস্থান
---------------

ফেক জেলার অধিকাংশই পাহাড়িয়া। এই জেলার ৭০% চিরসবুজ বনাঞ্চলে পূর্ণ হয়ে আছে। এই জেলার সর্বোচ্চ উচ্চতার পর্বতটি হল মাউন্ট জানিবো, যা সমুদ্রপৃষ্ঠ থেকে ২৪০০ মিটার উচ্চতায় অবস্থিত। জেলাটির অঞ্চলসমূহের মধ্যে সমুদ্রপৃষ্ঠ থেকে সর্বনিম্ন উচ্চতায় অবস্থিত সদরস্থান ফেক (১৫২৪ মিটার) ও সর্বোচ্চ উচ্চতায় অবস্থিত ফুটসেরো নামের গ্রামটি (২১৩৬ মিটার)।

জেলাটির সর্ববৃহৎ নদীগুলির মধ্যে প্রধান হল টিজু, লান্নি, আরাচু এবং মূল হ্রদগুলি হল শিলই, চিদা ও জুদু। ২০০২ সালের তথ্য অনুসারে, এই জেলার ৮৯টি স্বীকৃতিপ্রাপ্ত গ্রামের মধ্যে বারটি গ্রাম এখনও রাজপথে সংযুক্ত হয়নি। একইভাবে ৮৯টির গ্রামের মধ্যে মাত্র নয়টি গ্রামে নিয়মিত জলের ব্যবস্থা আছে।

ফেক জেলায় অবস্থিত আভাংশু আন্তর্জাতিক সীমা সুরক্ষা পোস্ট, যা আভাংশু বলেও জানা যায়, ভারত-মায়ানমার সীমান্তের একটি আন্তর্জাতিক সীমা সুরক্ষা পোস্ট।

### জলবায়ু

গ্রীষ্মকালে এই জেলার উষ্ণতা গড়ে ২৭ ডিগ্রী সেন্টিগ্রেড। মৌসুমী জলবায়ু আরম্ভ হয় মে মাসের শেষদিকে ও সেপ্টেম্বরের শেষে কমে। শীতকালে সাধারণত চুবুরীয়া আসামের তুলনায় শীত অধিক হয়। শীত সবচেয়ে বেশি পড়ে জানুয়ারি ও ফেব্রুয়ারি মাসে উষ্ণতা শূন্য ডিগ্রীর নিচে নেমে যায়।

এই জেলার গড় বৃষ্টির পরিমাণ ১৫২৭ মিমি।

ইতিহাস
------

ফেক জেলাটি ১৯৭৩ সালের ১৯ ডিসেম্বর তারিখে প্রতিষ্ঠা করা হয়েছিল।

প্রশাসন
-------

জেলাটি ১৪টি প্রশাসনিক অঞ্চলে বিভক্ত করা হয়েছে: ফুটসেরো, ফেক সদর, চেথেবা, চোজুবা, মেলুরী, সেক্রুজু, চিজামি, সাক্রাবা, রাজেইব, জুকেতসা, ফোর, খুজা, খেজাকেনো, ও ফোকুংগ্রি।

জনসংখ্যা
--------

২০১১ সালের জনগণনা অনুসারে ফেক জেলার জনসংখ্যা ১৬৩,২৯৪ জন। জনসংখ্যার দিক থেকে ভারতের ৬৪০টি জেলার মধ্যে এই জেলার স্থান ৫৯৬তম। ফেক জেলার প্রতি ১০০০ জন পুরুষের বিপরীতে মহিলার সংখ্যা ৯৫১ জন। এই জেলার সাক্ষরতার হার ৭৯.১৩%।

জেলাটির ৮৫% শতাংশ লোকেই গ্রাম্য অঞ্চলে বাস করে। এই জেলার সংখ্যাগরিষ্ঠ লোক চাকেচাং ও পশ্চুরি উপজাতির।

### ভাষা

ফেক জেলায় নিম্নলিখিত আঙ্গামী-পশ্চুরি ভাষাসমূহ প্রচলিত:

* চোকরি ভাষা
* খেজা ভাষা
* পশ্চুরি ভাষা
* পৌলা ভাষা

### ধর্ম

জেলাটির ৯৭% অধিবাসী খ্রীস্টান ধর্মাবলম্বী। অন্যান্য ধর্মের মধ্যে ২% লোক হিন্দু ধর্মাবলম্বী, ০.৬% মুসলমান, ০.২% বৌদ্ধ ও কিছু লোক জৈন ও শিখ ধর্মাবলম্বী।

### শহর ও গ্রামসমূহ

২০১১ সালের জনগণনা অনুসারে ফেক জেলায় দুটি ছোট শহর, ফেক ও ফুটসেরো ও ১১৭টি গ্রাম আছে। এই অঞ্চলসমূহকে চোদ্দটি প্রশাসনিক সার্কেলে বিভক্ত করা হয়।

অর্থনীতি
--------

এই জেলার অর্থনীতি মূলতঃ কৃষির ওপর নির্ভরশীল। ধাপ ধান উৎপাদন (টিআরসি) ও জুম চাষ এই জেলার মুল জীবিকা।

এই জেলায় উৎপন্ন করা শস্যর মধ্যে ধান, গোমধান, কুনীধান (মিলেট) ইত্যাদি উল্লেখযোগ্য।

উৎপাদনের মধ্যে মেলুরীতে নুন, ফলের রস, বোবা-কাটা ও কাঠের কারুকার্য্য প্রধান।

এই জেলায় একটি চিকিৎসালয়, দুটি সামাজিক স্বাস্থ্য কেন্দ্র (কমিউনিটি হেলথ সেন্টার) ও আটটা প্রাথমিক স্বাস্থ্যকেন্দ্র (প্রাইমারি হেলথ সেন্টার) আছে।

ফেক জেলার ১১৬টি প্রাথমিক বিদ্যালয়, ৪৬টি মাধ্যমিক বিদ্যালয়, ১৮টি উচ্চ মাধ্যমিক বিদ্যালয়, একটি উচ্চতর মাধ্যমিক বিদ্যালয় ও তিনটি মহাবিদ্যালয় অবস্থিত।

সংস্কৃতি
--------

ফেক জেলার প্রধান উৎসবসমূহ হল শুখ্রুন্যি, য়েমশে, তশুখ্রুন্যি ও নাজু।

তথ্যসূত্র
---------

1. 1 2 3  "Phek District Population Census 2011, Nagaland literacy sex ratio and density"। *www.census2011.co.in*।
2. 1 2 3 4 5  "District Census Handbook" (পিডিএফ)। Government of India।
3. 1 2 3 4  "Phek profile"। *phek.nic.in*। ২০০৩। ১৮ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৯।
4. 1 2 3 4  "District Profile"। *Department of Information & Public Relations*। Government of Nagaland। ৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৭।
5. ↑  "Bharatmala presentation" (পিডিএফ)। পৃষ্ঠা 21,22।
6. 1 2  Ministry of Water Resources (সেপ্টেম্বর ২০১৩)। "Ground Water Information Booklet Phek District, Nagaland" (পিডিএফ)। Central Ground Water Board, North Eastern Region। ৮ নভেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ ডিসেম্বর ২০১৯।
7. ↑  "Circles in Phek District, Nagaland"। *www.census2011.co.in*।
8. 1 2 3 4  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
9. ↑  Lohe, Sakhoveyi (২০১৪)। "Environmental Management of Degraded Ecosystems in Phek District, Nagaland (PhD thesis)"। Shodhganga। পৃষ্ঠা 30, ch2।

বহিঃসংযোগ
---------

* প্রাতিষ্ঠানিক ওয়েবসাইট

| ফেক জেলা সংলগ্ন স্থানসমূহ |
| --- |
| 

|  |  |  |
| --- | --- | --- |
|  | জুন্হেব’ট’ জেলা | কিফিরে জেলা |
| কোহিমা জেলা | 
**ফেক জেলা**
 | *মায়ানমার* |
|  | সেনাপতি জেলা, মণিপুর | উখরুল জেলা, মণিপুর |

 |

টেমপ্লেট:নাগাল্যান্ড